Robin Williams pleeg glo selfmoord | Maroela Media
Robin Williams pleeg glo selfmoord
Robin Williams Foto: nowyouknowthis.com
Die Oscar-bekroonde akteur en komediant Robin Williams het glo selfmoord gepleeg.
Die polisie in Marin County in Kalifornië, Amerika, het gesê die 63-jarige akteur is Maandag net voor 12:00 by sy huis in Tiburon, in die noorde van Kalifornië, aangetref. "Voorlopig lyk dit soos selfmoord weens versmoring," lui die verklaring.
Mara Buxbaum, die akteur se agent, het gesê hy het die afgelope paar jaar aan "ernstige depressie" gely.
Williams se vrou, Susan Schneider, het die akteur, 'n pa van drie kinders, se miljoene aanhangers gemaan om sy geniale vermoë om mense te laat lag, te onthou. "Ek het vanoggend my man en beste vriend verloor," het Schneider gesê. "Die wêreld het een van sy mees geliefde kunstenaars en mooiste mense verloor." Sy is Williams se derde vrou. Hulle is in 2011 getroud.
Williams sal veral onthou word vir sy rol in Good Morning Vietnam (1987), Dead Poets Sociaty (1989) en Good Will Hunting (1997). Hy het 'n Oscar vir 'n akteur in 'n ondersteunende rol ontvang vir Good Will Hunting. Klik hier om 'n volledige lys te sien.
Die webwerf Mashable het 'n YouTube-video saamgestel van beste oomblikke uit Williams se loopbaan.
Tweets oor Robin Williams volg onderaan die video.
Tweets about "robin williams"
Humanitêre konvooi na Oos-Oekraïne onderweg
Gasa: Jongste skietstilstand hou oornag
Al dink jy, jy het alles in die lewe, beteken ook soms, jy het niks in die lewe nie. Tragies.
Geld en roem is tydelik. My hart gaan waarlik uit na depressie-lyers. Selfmoord kan ek nooit goed praat nie. Rus in vrede. Uitstekende akteur gewees.
Robin, ek hoop jy kan almal ook so laat lag waar jy nou is. Ek het jou nie persoonlik geken nie, maar jy was 'n baie groot inspirasie oor hoe ek die lewe leer hanteer het. Rus sag ou grote en dankie.
My hart gaan uit na die fam. Maar depressie is n sluipende siekte. Ek ly self daaraan. Rus sag Robin.
Ag nee. Ek was gek oor sy flieks. Kan dit amper nie glo nie. Mag die Here sy familie styf in Sy arms toevou.